Les Escoles Esportives Municipals acomiaden el curs amb una vesprada de jocs d’aigua en la Piscina d’Estiu
2025-07-24

El final de curs ha arribat a les Escoles Esportives Municipals de Burjassot, l’oferta esportiva de l’Ajuntament que, cada any, fa que centenars de veïnes i veïns del municipi de totes les edats practiquen el seu esport favorit a un preu reduït. Per a celebrar aquest final de curs, la Regidoria d’Esports ha programat una vesprada de jocs i diversió en la Piscina d’Estiu, que tindrà lloc el divendres 23 de juny.

A partir de les 17 hores, començarà aquesta divertida vesprada en la qual també hi haurà berenar per a totes i tots els assistents que porten el seu tiquet, entregat pels monitors de cadascuna de les disciplines de les Escoles Esportives. En el cas que alguna de les xiquetes o els xiquets no disposen del citat tiquet, poden demanar-li-ho al monitor o bé passar per les oficines del poliesportiu, on li’l facilitaran.

L’entrada a la Piscina d’Estiu es realitzarà per la porta d’accés que està enfront de la pista de futbol sala 1.